पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर. चब्बेवाल के गांव चक्क नरियाल में सड़क किनारे झाडिय़ों में मिले बलबीर कौर के शव के मामले में होशियारपुर पुलिस ने दो लोगों को गिरफ्तार कर लिया है, जबकि मुख्य आरोपी और मृतका का पति सुखबीर सिंह उर्फ सुक्खी इंग्लैंड में है।
एसएसपी डॉ. सुखसैन सिंह गिल ने पत्रकारों को बताया कि सुखबीर सिंह बलवीर कौर के चरित्र पर शक करता था और उसने गांव जींदोवाल में रहते अपने रिश्तेदारों को उसकी हत्या करने के लिए कहा था।
तजिंदरजीत सिंह और राजविंदर सिंह उर्फ राजा ने 30 अप्रैल को बलवीर कौर को बाबा बालक नाथ के दर्शन करने को जाने के लिए मना लिया। किसी अनहोनी से अंजान बलवीर कौर उनके साथ चली गई। दोनों ने बलवीर कौर की तेजधार हथियार से हत्या कर दी। पुलिस पूछताछ में तजिंदरजीत सिंह ने बताया कि सुखबीर सिंह उसके पिता के मामा का लड़का है। उसने फोन पर उसे बलवीर कौर को मारने के बदले में मोटी रकम देने का वायदा किया था।
27 मई को मृतका के चाचा हरदयाल सिंह ने पुलिस को बताया था कि बलवीर की शादी 15 वर्ष पहले हुई थी। शादी के बाद बलवीर के दो बच्चे हुए। लड़की पवनप्रीत (12) और बेटा जीवनप्रीत (10) अपने दादा शिव सिंह के पास
रहते हैं। बलवीर कौर का भाई विदेश से आया है, जबकि सुखबीर इंग्लैंड में लेबर करता है। मृतका का जेठ संदीप भी इटली से 12 वर्ष बाद आया था तथा उसकी अप्रैल में शादी हुई है।
फेसबुक पर देखा था भतीजी का शव
मृतका के चाचा नवांशहर के काजमपुर के हरदयाल सिंह ने बताया कि गांववासियों ने नवांशहर के एक गायक की फेसबुक पर भतीजी का शव देखा था, जिसकी मदद से ही उनका परिवार बलवीर कौर को पहचान सका। गांववासियों ने उन्हें फेसबुक पर एक युवती के शव की बात बताई तो उसने बलवीर की पहचान कर तुरंत इसकी सूचना पुलिस को दी और मामला दर्ज करवाया। हरदयाल सिंह ने बताया कि उसका भाई रवैल सिंह गांव में ही खेतीबाड़ी करता है। पुलिस ने बताया कि शव की पहचान होने के बाद मृतका के फोन की कॉल डिटेल निकलवाई गई, जहां से उन्हें अंतिम नंबरों पर हुई बातचीत का पता चला। इसके बाद घटनास्थल का खुलासा हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn